**รายงานการประชุมสภาองค์การบริหารส่วนตำบลขุนแม่ลาน้อย**

**สมัยสามัญ สมัยที่ 3 (ครั้งที่ 1) ประจำปี พ.ศ.2566**

**วันที่ 9 เดือน สิงหาคม พ.ศ.2566**

**เวลา 09.00 น. ณ ห้องประชุมสภาองค์การบริหารส่วนตำบลขุนแม่ลาน้อย**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 **ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายโกสินทร์ เจริญธนสาคร |  ประธานสภา อบต.ฯ | โกสินทร์ เจริญธนสาคร  | ม.2 |
| 2 | นายสุรศักดิ์ จิตเกษมวนา |  รองประธานสภา อบต.ฯ  | สุรศักดิ์ จิตเกษมวนา | ม.4 |
| 3 | นายวิชัย ถาวรสิงขร |  สมาชิกสภา อบต. หมู่ที่ 1 | วิชัย ถาวรสิงขร | เลขานุการสภา |
| 4 | นายไชยยา รับพรนิรันดร์  |  สมาชิกสภา อบต. หมู่ที่ 1 | ไชยยา รับพรนิรันดร์ |  |
| 5 | นายยอดชาย คุณาวัชระกุล  |  สมาชิกสภา อบต. หมู่ที่ 3 | ยอดชาย คุณาวัชระกุล |  |
| 6 | นายสิทธิศักดิ์ กมลวุฒิเวช |  สมาชิกสภา อบต. หมู่ที่ 5 | สิทธิศักดิ์ กมลวุฒิเวช |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวีรศักดิ์ ชาญวิริยะ  |  นายก อบต.ฯ | วีรศักดิ์ ชาญวิริยะ |  |
| 2 | นายพรชัย ยิ่งกว่าผู้พิชิต  |  รองนายก อบต.ฯ | พรชัย ยิ่งกว่าผู้พิชิต |  |
| 3 | นายชูชัย เจริญพันธุ์คีรี |  รองนายก อบต. ฯ | ชูชัย เจริญพันธุ์คีรี |  |
| 4 | นายอนุศักดิ์ ปัญญาพรเลิศ  |  เลขานุการ นายก อบต. | อนุศักดิ์ ปัญญาพรเลิศ |  |
| 6 | นายสมศักดิ์ องมล | รก.แทน ปลัด อบต.  | สมศักดิ์ องมล  |  |
| 7 | นางสาวสุรีย์รัตน์ นันตา  | เจ้าพนักงานธุรการ | สุรีย์รัตน์ นันตา  | ผช.เลขานุการสภา |
| 8 | นายอาคม รักประหยัด  | เจ้าพนักงานการเงินและบัญชี  | อาคม รักประหยัด  |  |
| 8 | นางสาวพิชญา ตระสักศลาสัย  | ผู้ช่วยเจ้าหน้าที่พัสดุ  | พิชญา ตระสักชลาศัย  |  |

 - เมื่อที่ประชุมพร้อมแล้ว นายวิชัย ถาวรสิงขร เลขานุการสภา ฯ ได้กล่าวรายงานแจ้งมีผู้เข้าประชุม 6 ท่าน เมื่อถึงเวลาครบองค์ประชุม พร้อมได้เชิญ นายโกสินทร์ เจริญธนสาคร ประธานสภาองค์การบริหารส่วนตำบลขุนแม่ลาน้อยทำหน้าที่ เป็นประธานสภาฯ และได้กล่าวเปิดประชุมตามระเบียบวาระดังนี้

2

ระเบียบวาระที่ 1 เรื่องประธานจะแจ้งให้ที่ประชุมทราบ

ระเบียบวาระที่ 2 รับรองรายงานการประชุม (ครั้งที่ผ่านมา เมื่อวันที่ 13 มิถุนายน 2566)

ระเบียบวาระที่ 3 เรื่อง สืบเนื่องจากการประชุมครั้งที่แล้ว

ระเบียบวาระที่ 4 เรื่อง กระทู้ถาม

ระเบียบวาระที่ 5 เรื่อง พิจารณา (ญัตติร่างข้อบัญญัติ 2567)

 5.1 พิจารณาคัดเลือกคณะกรรมการแปรญัตติ

5.2 พิจารณาร่างข้อบัญญัติงบประมาณรายจ่ายประจำปีงบประมาณพ.ศ.2566

ระเบียบวาระที่ 6 เรื่อง อื่น ๆ

**เริ่มประชุมเวลา 09.00 น.**

**ระเบียบวาระที่ 1** - ประธานสภาฯ กล่าวสวัสดีเพื่อทักทายสมาชิกสภา อบต.ขุนแม่ลาน้อย

- ตามประกาศสภาองค์การบริหารส่วนตำบลขุนแม่ลาน้อย เมื่อวันที่ 15 กุมภาพันธ์ 2566 สมัยสามัญสมัยที่ 3 ประจำปี พ.ศ.2566 เรื่อง เรียกประชุมสภาสมัยสามัญ สมัยที่สาม ประจำปี พ.ศ.2566 กำหนดให้มีการประชุมสภา ระหว่างวันที่ 1 – 15 สิงหาคม 2566 ไม่เกิน 15 วัน นั้น

- สภาองค์การบริหารส่วนตำบลขุนแม่ลาน้อย จึงกำหนดให้มีการประชุมสภาสมัยสามัญ สมัยที่ 3 (ครั้งที่ 1) ในที่ 9 สิงหาคม 2566 เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567 (วาระแรก) ขั้นรับหลักการ

 - พร้อมได้แจ้งจำนวนสมาชิกที่มาประชุมทั้งหมด 6 ท่าน ถือว่าครบองค์ประชุม

 **-** บัดนี้ จึงขอเปิดการประชุมสภา อบต.ขุนแม่ลาน้อย สมัยสามัญ สมัยที่ 3 ครั้งที่ 1 ประจำปี พ.ศ.2566 เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2567 (ในวาระแรก) ขั้นรับหลักการ และระเบียบวาระอื่น ๆ ต่อไป

**ที่ประชุม ทราบ**

**ระเบียบวาระที่ 2 รับรองรายงานการประชุมสภาฯ สมัยที่สอง(ครั้งที่แล้วเมื่อวันที่ 13 มิถุนายน 2566)**

**มติที่ประชุม** มีมติรับรองเป็นเสียงเอกฉันท์6 เสียง งดออกเสียง(ประธานสภา) 1 เสียง

 - รับรองโดยไม่มีการแก้ไขแต่อย่างใด

**ระเบียบวาระที่ 3 เรื่อง สืบเนื่องจากการประชุมครั้งที่แล้ว**

**ที่ประชุม** ไม่มี

**ระเบียบวาระที่ 4 เรื่อง กระทู้ถาม**

 -ไม่มี –

3

**ระเบียบวาระที่ 5 เรื่อง การพิจารณาร่างข้อบัญญัติงบประมาณร่ายจ่ายประจำปีงบประมาณ พ.ศ. 2567**

 **5.1 พิจารณาคัดเลือกคณะกรรมการแปรญัตติ**

**ประธานสภา** ตามที่สภาองค์การบริหารส่วนตำบลขุนแม่ลาน้อย จะดำเนินการพิจารณาร่าง ข้อบัญญัติงบประมาณรายจ่ายประจำปีงบประมาณ พ.ศ.2567 เพื่อให้เป็นไปตามระเบียบว่าด้วยข้อบังคับการประชุมสภาท้องถิ่น พ.ศ.2547 ข้อ 105 จึงต้องมีการพิจารณาคัดเลือกคณะกรรมการแปรญัตติร่างข้อบัญญัติ ในการนี้เชิญเลขานุการสภาฯ ได้ชี้แจงข้อระเบียบกฎหมายที่เกี่ยวข้องให้สมาชิกสภาฯ ทราบต่อไป

**เลขานุการสภา** - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 ข้อ 105 และ ข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่าง ๆ ตามความจำเป็นแก่กิจการในหน้าที่ของสภาท้องถิ่น ข้อ (3) คณะกรรมการแปรญัตติร่างข้อบัญญัติ ข้อ 109

วรรคสอง “ให้คณะกรรมการสภาท้องถิ่นคณะหนึ่ง ๆ เลือกประธานกรรมการและเลขานุการจากคณะกรรมการสภาท้องถิ่นคณะนั้น ๆ “

 วรรคสาม “ในการประชุมคณะกรรมการสภาท้องถิ่นต้องมีกรรมการมาประชุม ไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม”

 หน้าที่ของคณะกรรมการแปรญัตติ พิจารณาการแปรญัตติแห่งร่างข้อบัญญัติงบประมาณรายจ่ายประจำปีนั้น ๆ ที่สภาท้องถิ่นลงมติรับหลักการแล้ว

 (ข้อ 50) เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้น ตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

 วรรคสอง “ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น

**ประธานสภาฯ** ตามที่เลขานุการสภาได้ชี้แจงระเบียบข้อบังคับไปแล้วนั้น ต่อไปจึงขอให้ท่านสมาชิกในที่ประชุมได้ทำการพิจารณาคัดเลือกคณะกรรมการแปรญัตติฯ ว่าจะมีคณะกรรมการแปรญัตติจำนวนกี่ท่าน คือไม่น้อยกว่าสามคนแต่ไม่เกินเจ็ดคน และเห็นควรเป็นคณะกรรมการสามัญหรือคณะกรรมการวิสามัญ ขอเชิญเสนอพร้อมผู้รับรองอย่างน้อยสองคนการคัดเลือกคณะกรรมการแปรญัตติ และกำหนดระยะเวลาไม่น้อยกว่า 24 ชั่วโมง นับตั้งแต่สภาฯ รับหลักการ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไข เพิ่มเติม ฉบับที่ 2 พ.ศ. 2554

 - ดังนั้น จึงขอให้สมาชิกสภาฯ ได้เสนอคณะกรรมการแปรญัตติ 3 - 7 คน และผู้รับรอง 2 ท่าน ครับ

4

**เลขานุการสภาฯ** - นับองค์ประชุมครบ ขอให้สมาชิกเสนอคณะกรรมการแปรญัตติครับ และให้เลือกไปทีละคน

**นายวิชัย ถาวรสิงขร** - เรียนท่านประธานสภาฯ ผมขอเสนอแต่งตั้งกรรมการแปรญัตติ 3 คน

**(ส.อบต.ม.1)**

**ประธานสภาฯ** -มีสมาชิกท่านใดจะเสนอเป็นอย่างอื่นหรือไม่ ถ้าไม่มีเป็นอันว่าที่ประชุมเห็นชอบ

 -ตามที่ท่านวิชัยฯ ส.อบต.หมู่ 1 เสนอให้มีคณะกรรมการแปรญัตติ จำนวน 3 คน ต่อไปขอเชิญสมาชิกเสนอผู้ที่เป็นกรรมการแปรญัตติ ชื่อที่เสนอจะต้องมีผู้รับรองอย่างน้อยสองคน

 **-ต่อไปจะเป็นการเลือกคณะกรรมการแปรญัตติคนที่ 1 ขอเชิญครับ**

**นายยอดชัยฯ**  เรียนท่านประธานสภาฯ

 **-**กระผม .อบต. หมู่ที่ 3

 **-ขอเสนอชื่อ ส.อบต.หมู่ที่ 4 นายสุรศักดิ์ จิตเกษมวนา ครับ**

**ประธานสภาฯ**  ขอผู้รับรอง 2 ท่าน ครับ

 ผู้รับรอง 1. นายสิทธิศักดิ์ กมลวุฒิเวช ส.อบต. หมู่ที่ 5

 2. นายวิชัย ถาวรสิงขร ส.อบต. หมู่ที่ 1

 - ไม่ทราบว่าใครจะเสนอท่านใดอีก

 **-หากไม่มีเป็นอันว่า นายสุรศักดิ์ จิตเกษมวนา ได้รับเลือกเป็นกรรมการเป็นคนที่ 1**

**ประธานสภาฯ**  **ต่อไปจะเป็นการเลือกคณะกรรมการแปรญัตติคนที่ 2 ขอเชิญครับ**

**นายสุรศักดิ์ ส.อบต.ม.4** - เรียนท่านประธานสภาฯ กระผม สมาชิก ม.4

 **- ขอเสนอชื่อ ส.อบต.หมู่ที่ 5 นายสิทธิศักดิ์ กมลวุฒิเวช**

**ประธานสภาฯ** ขอผู้รับรอง 2 ท่าน ครับ

 ผู้รับรอง 1. นายไชยยา รับพรนิรันดร์ ส.อบต. หมู่ที่ 1 2.นายยอดชาย คุณาวัชระกุล ส.อบต. หมู่ที่ 3

 - ไม่ทราบว่าใครจะเสนอท่านใดอีก

 - หากไม่มีเป็นอันว่า **นายสิทธิศักดิ์ กมลวุฒิเวช** ได้รับเลือกเป็นกรรมการเป็น**คนที่ 2**

**ประธานสภาฯ** **- ต่อไปจะเป็นการเลือกคณะกรรมการแปรญัตติคนที่ 3 ขอเชิญครับ**

**นายไชยยาฯ ส.อบต.ม.1 -** เรียนท่านประธานสภาฯ กระผม **ขอเสนอ** ชื่อ **นายยอดชาย คุณาวัชระกุล** ส.อบต.

หมู่ที่ 3

**ประธานสภาฯ**  ขอผู้รับรอง 2 ท่าน ครับ

 ผู้รับรอง 1.นายวิชัย ถาวรสิงขร ส.อบต. หมู่ที่ 1

 2.นายไชยยา รับพรนิรันดร์ ส.อบต. หมู่ที่ 1

 -ไม่ทราบว่าจะมีสมาชิกสภาฯ ท่านอื่นจะเสนอผู้ใดอีก เป็นคณะกรรมการแปรญัตติ

 - ถ้าไม่มีเป็นอันว่า **นายยอดชาย คุณาวัชระกุล** เป็นคณะกรรมการคนที่ 3

 - มีใครจะเสนอท่านใดอีก

 - ถ้าไม่มี ผมขอสรุปรายชื่อคณะกรรมการแปรญัตติดังนี้ ครับ

5

 **1. นายสุรศักดิ์ จิตเกษมวนา ส.อบต.หมู่ที่ 4 เป็นคณะกรรมการแปรญัตติ**

 **คนที่ 1**

 **2. นายสิทธิศักดิ์ กมลวุฒิเวช ส.อบต. หมู่ที่ 5 เป็นคณะกรรมการแปรญัตติ**

 **คนที่ 2**

 **3. นายยอดชาย คุณาวัชระกุล** **หมู่ที่ 3 เป็นคณะกรรมการแปรญัตติ**

 **คนที่ 3**

 - ต่อไปให้ที่ประชุมสภาฯ ให้ขอเสนอระยะเวลาในการเสนอคำแปรญัตติต่อคณะกรรมการแปรญัตติ ขอเชิญ สมาชิกสภาฯ เสนอครับ

**นายยอดชายฯ**  เรียนท่านประธานสภาฯ ผมขอเสนอระยะเวลาในการเสนอคำแปรญัตติ ในวันที่ 11 สิงหาคม 2566 เวลา 16.00 น. เป็นต้นไป เพื่อให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติม ฉบับที่ 2 พ.ศ. 2554 ข้อ 45 วรรค 2 ญัตติร่างข้อบัญญัติงบประมาณ

 จะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น เพื่อนำเสนอคำแปรญัตติของสมาชิกสภาฯ เพื่อเสนอสภาฯ ในวาระต่อไป ซึ่งจะมีการเลือกประธานคณะกรรมการฯและเลขาฯ แปรญัตติ

**ประธานสภาฯ** ในวาระนี้ ไม่ทราบว่าจะมีสมาชิกสภาฯ จะเสนอหรือมีความเห็นเป็นอย่างอื่นหรือไม่ ขอเชิญครับ

 - หากไม่มี เป็นอันว่าที่ประชุมสภาฯ กำหนดให้ระยะเวลาการเสนอคำแปรญัตติของคณะกรรมการแปรญัตติ ในวันที่ 10 สิงหาคม 2566 หลังจากปิดปะชุม ซึ่งไม่น้อยกว่า ยี่สิบสี่ชั่วโมง ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติม ฉบับที่ 2 พ.ศ. 2554 จึงขอให้สมาชิกฯได้รับทราบ และยื่นคำแปรญัตติตามระยะเวลาดังกล่าว เพื่อจะได้ดำเนินการตามระเบียบวาระการประชุมต่อไป สำหรับคณะกรรมการแปรญัตติ ชุดใหม่นี้ ขอให้บันทึกการประชุมของคณะกรรมการฯ ให้ชัดเจนในเรื่องของญัตติ ที่ทางสมาชิกสภาฯ ได้อภิปรายคำแปรญัตติของเรื่องต่างๆ ในขั้นรับหลักการตามเหตุและผลที่ได้เสนอไว้ เพื่อสภาฯจะได้ดำเนินการประชุมเพื่อพิจารณา ในวาระที่

**ประธานสภาฯ** - ตามที่สมาชิกฯได้เสนอให้มีคณะกรรมการแปรญัตติเรียบร้อยแล้วนั้น กระบวนการ ต่อไปก็จะได้ออกคำสั่งแต่งตั้งคณะกรรมการดังกล่าวตามขั้นตอนต่อไป

**ที่ประชุม** ทราบ

**ประธานสภาฯ** ด้วยขณะนี้ได้มีการประชุมสภาผ่านมาเนิ่นนานกันแล้ว และได้ถึงเวลาพักเที่ยงเพื่อ รับประทานอาหารกลางวัน จึงเห็นสมควรมีการพักประชุมสภาในช่วงเช้าไว้เพียงเท่านี้ก่อน ขอเชิญชวนสมาชิกสภาทุกท่านได้พักรับประทานอาหารกลางวันร่วมกัน

ในการนี้ขอนัดประชุมสภาฯ เพื่อพิจารณาญัตติที่ยังคงค้างพิจารณาตามระเบียบวาระ การประชุมในช่วงบ่าย โดยให้มาพร้อมเพรียงกัน เวลา 13.00 น.

6

เวลา 12.00 น. - พักรับประทานอาหารกลางวัน

---------------------------------------------------------------------------

**เวลา 13.00 น. เริ่มประชุมสภา**

 เมื่อสมาชิกสภาได้มาพร้อมกันในห้องประชุมเพื่อประชุมตามระเบียบวาระ ประธานสภาได้กล่าวเปิดประชุมรอบบ่ายเพื่อพิจารณาญัตติที่ค้างพิจารณาต่อไป

**ประธานสภา 5.2 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2567 วาระที่ 1 ขั้นรับหลักการ**

-เชิญเลขานุการสภาได้ชี้แจงระเบียบข้อบังคับในส่วนที่เกี่ยวข้อง

**เลขานุการสภาฯ** การจัดทำร่างข้อบัญญัติงบประมาณรายจ่ายประจำปี เพื่อผู้บริหารได้เสนอร่างข้อบัญญัติงบประมาณร่ายจ่ายแต่ละปี ขอชี้แจงระเบียบข้อบังคับที่เกี่ยวข้อง ดังนี้

1. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 25 ให้องค์กรปกครองส่วนท้องถิ่นใช้แผนพัฒนาสามปีเป็นกรอบในการจัดทำงบประมาณรายจ่ายประจำปีและงบประมาณรายจ่ายเพิ่มเติม รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการที่กำหนดไว้ในแผนพัฒนาสามปี
2. ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541

**“ข้อ 22”** ให้หัวหน้าหน่วยงานจัดทำงบประมาณรายรับ – รายจ่ายและให้หัวหน้าหน่วยงานคลังรวบรวมรายงานการเงินและสถิติต่าง ๆ ของทุกหน่วยงานเพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ

**“ข้อ 23”** ให้เจ้าหน้าที่งบประมาณทำการพิจารณาตรวจสอบวิเคราะห์ และแก้ไขงบประมาณในชั้นต้น แล้วเสนอต่อคณะผู้บริหารท้องถิ่น

 เมื่อคณะผู้บริหารท้องถิ่นได้พิจารณาอนุมัติให้ตั้งเงินงบประมาณยอดใดเป็นงบประมาณประจำปีแล้ว ให้เจ้าหน้าที่งบประมาณรวบรวม และจัดทำเป็นร่างงบประมาณรายจ่ายเสนอต่อคณะผู้บริหารท้องถิ่นอีกครั้ง เพื่อคณะผู้บริหารท้องถิ่นได้นำเสนอต่อสภาท้องถิ่น ภายในวันที่ 15 สิงหาคม

1. ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 “ข้อ 45 วรรคสาม “ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ โดยญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

 “ข้อ 47” ในการพิจารณาญัตติร่างข้อบัญญัติฯ วาระที่ 1 ให้ที่ประชุมสภาท้องถิ่นปรึกษาในหลักการแห่งร่างข้อบัญญัติ และลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปรายห้ามไม่ให้ลงมติก่อนที่สมาชิกสภาท้องถิ่นได้อภิปรายเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติวาระที่ 1 สภาท้องถิ่นอาจจะให้คณะกรรมการสภาท้องถิ่นพิจารณาก่อนรับหลักการได้

7

 “ข้อ 49” ญัตติร่างข้อบัญญัติที่สภาท้องถิ่น ลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติ ก็ให้เสนอคำแปรญัตติล่วงหน้าเป็นหนังสือโดยให้แปรญัตติเป็นราย

ข้อและเสนอต่อประธานคณะกรรมการแปรญัตติในกรณีที่เป็นสมาชิกสภาท้องถิ่นเป็นผู้แปรญัตติจะต้องมีสมาชิกท้องถิ่นรับรองเช่นเดียวกับการเสนอญัตติ

(ข้อ 50) เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

 **“ข้อ 52”** การพิจารณาร่างข้อบัญญัติในวาระที่สาม ไม่มีการอภิปรายเว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควรในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

**ประธานสภาฯ** ต่อไปผมขอเรียนเชิญท่านนายกองค์การบริหารส่วนตำบลขุนแม่ลาน้อย

นำเสนอร่างข้อบัญญัติงบประมาณรายจ่ายประจำปี พ.ศ.2567 ต่อที่ประชุม

 **นายวีรศักดิ์ ชายวิริยะ** เรียนท่านประธานสภาฯ ท่านสมาชิกสภาทุกท่านและหัวหน้าส่วนราชการ

 **นายก อบต.** - บัดนี้ ถึงเวลาจะได้เสนอร่างข้อบัญญัติงบประมาณรายจ่ายประจำปี งบประมาณ พ.ศ. 2567 ต่อสภา

 - องค์การบริหารส่วนตำบล ดังนั้น ในโอกาสนี้จึงขอแถลงให้ท่านประธานสภา และสมาชิก สภาทุกท่านได้ทราบถึงสถานการณ์คลัง ตลอดจนหลักการและนโยบายการดำเนินงานงบประมาณ 2566 ตามรายละเอียดเอกสารที่แจกให้นี้

-รายละเอียดร่างข้อบัญญัติงบประมาณร่ายจ่ายประจำปี พ.ศ.2567

**เหตุผล**

- เพื่อใช้ในการดำเนินงานตามนโยบายของคณะผู้บริหารที่ได้วางแผนพัฒนาองค์การบริหารส่วนตำบลขุนแม่ลาน้อย ตลอดปีงบประมาณ พ.ศ.2567 จึงเสนอร่างข้อบัญญัติงบประมาณรายจ่ายประจำปีงบประมาณ พ.ศ.2567 ต่อสภาองค์การบริหารส่วนตำบลขุนแม่ลาน้อยซึ่งได้ตั้งประมาณการรายรับไว้ **25,000,000.- บาท** และประมาณการรายจ่าย **25,000,000.- บาท** รายละเอียดต่างๆ ปรากฏตาม ร่างข้อบัญญัติ งบประมาณรายจ่ายฯ 2566 เอกสารที่ได้แจกให้ท่านสมาชิกฯ ในที่ประชุมตามนี้แล้ว

- ในปีงบประมาณ พ.ศ.2566 ณ เดือน กันยายน 2566 อบต.ขุนแม่ลาน้อย มีสถานะการเงินดังนี้

8

1. เงินฝากธนาคาร จำนวน 11,835,831.49 บาท

2. เงินสะสม จำนวน 4,070,861.11 บาท

3. ทุนสำรองสะสม จำนวน 4,050,574.42 บาท

 การบริหารงบประมาณในปีงบประมาณ 2567

 1. รายรับจริง จำนวน 25,000,000.- บาท

 2. รายจ่ายจริง จำนวน 25,000,000.- บาท

3. รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์

จำนวน 29,900.00 บาท

 4. รายจ่ายที่จ่ายจากเงินสะสม จำนวน 1,692,500.00 บาท

 5. รายจ่ายที่จ่ายจากเงินทุนสำรองเงินสะสม จำนวน 700,000 บาท

**-** องค์การบริหารส่วนตำบลขุนแม่ลาน้อยได้รับการจัดสรรเงินงบประมาณ ประจำปีงบประมาณ 2566 เพื่อดำเนินการตามภารกิจจากรัฐบาล

- จึงได้จัดทำได้จัดทำเป็นร่างข้อบัญญัติงบประมาณ ประจำปีงบประมาณ 2567 ขึ้น เพื่อเสนอสภาองค์การบริหารส่วนตำบลพิจารณา โดย**ตั้งจ่ายงบประมาณ**ทั้งสิ้นจำนวน **25,000,000.- บาท** และรายรับตั้งไว้ **25,000,000.- บาท** **แยกเป็นรายละเอียดตามแผนงานดังต่อไปนี้**

**ก. ด้านบริหารทั่วไป**

 1.แผนงานบริหารงานทั่วไป ยอดรวม 10,770,050.00 บาท

 2.แผนงานการรักษาความสงบภายใน ยอดรวม 135,000 บาท

**ข. ด้านบริการชุมชนและสังคม**

 1.แผนงานการศึกษา ยอดรวม 2,598,560.00 บาท

 2.แผนงานสาธารณสุข ยอดรวม 285,000.00 บาท

 3.แผนงานสังคมสงเคราะห์ ยอดรวม - บาท

 4.แผนงานเคหะและชุมชน ยอดรวม 1,454,100.00 บาท

 5.แผนงานสร้างความเข้มแข็งของชุมชน ยอดรวม - บาท

 6. แผนงานศาสนา วัฒนธรรม และนันทนาการ ยอดรวม 440,000.00 บาท

 **ค. ด้านการเศรษฐกิจ**

 1.แผนงานอุตสาหกรรมและโยธา ยอดรวม 1,680,000.00 บาท

 **ง. ด้านการดำเนินงานอื่น**

 1.แผนงานงบกลาง ยอดรวม 3,043,240 บาท

- เพื่อใช้ในการดำเนินงานตามนโยบายของคณะผู้บริหารที่ได้วางแผนไว้ตาม แผนพัฒนาองค์การบริหารส่วนตำบลตลอดปีงบประมาณ พ.ศ.2567 จึงเสนอร่างข้อบัญญัติงบประมาณรายจ่ายประจำปีงบประมาณ พ.ศ.2567 เพื่อสมาชิกสภาพิจารณาเห็นชอบต่อไป

-ทั้งนี้ องค์การบริหารส่วนตำบลขุนแม่ลาน้อยได้แนบเอกสารโครงการที่จะบรรจุไว้ ในร่างข้อบัญญัติงบประมาณรายจ่ายปี พ.ศ. 2567 พร้อมเอกสารประกอบแนบโครงการมานี้ด้วยแล้ว สมาชิกสภาทุกท่านสามารถพิจารณาตามเอกสารโครงการที่แนบมานี้ได้เลยครับ

9

**ประธานสภาฯ** ในสภาท่านใดมีอะไรจะอภิปรายเพิ่มเติม / เสนอแนะ ถ้าไม่มีจะขอมติที่ประชุมว่า เห็นชอบในวาระที่ 1 ขั้นรับหลักการ ว่าจะรับหลักการร่างข้อบัญญัติงบประมาณ รายจ่ายฉบับนี้ หรือไม่ ขอให้สมาชิกยกมือ ถ้าเห็นชอบในหลักการข้อบัญญัติงบประมาณรายจ่ายประจำปีงบประมาณ พ.ศ.2567 โปรดยกมือพ้นศีรษะ

**มติที่ประชุม** **มีมติเป็นเอกฉันท์** รับหลักการร่างข้อบัญญัติงบประมาณรายจ่ายประจำปี งบประมาณ

พ.ศ. 2567

 - ด้วยคะแนนเสียง 5 เสียง

 - ประธานสภางดออกเสียง 1 เสียง

**ประธานสภาฯ** ต่อไปขอเชิญเลขานุการได้ชี้แจงระเบียบฯ ในส่วนที่เกี่ยวข้องต่อไป

**นายวิชัย ถาวรสิงขร** - ผมขอชี้แจงในเรื่องขั้นตอนของระเบียบฯ ในการประชุมให้สมาชิกและคณะผู้บริหาร **เลขานุการสภา** ท้องถิ่นทราบ ดังนี้

ในการนัดประชุมระหว่างสมัยประชุมให้ทำหนังสือ หรือจะบอกนัดในที่ประชุมสภา ท้องถิ่นก็ได้ โดยให้นัดประชุมล่วงหน้าไม่น้อยกว่า 3 วัน (ตามระเบียบ ข้อ 22 ,23) ในการประชุม

**“ข้อ 45** ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ วรรคสอง ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

**“ข้อ 47”** ในการพิจารณาญัตติร่างข้อบัญญัติวาระที่ 1 ให้ที่ประชุมสภาท้องถิ่นปรึกษาในการหลักการแห่งร่างข้อบัญญัติ และลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปรายห้ามไม่ให้ลงมติก่อนที่สมาชิกสภาท้องถิ่นได้อภิปรายเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติวาระที่ 1 สภาท้องถิ่นอาจจะให้คณะกรรมการสภาท้องถิ่นพิจารณาก่อนรับหลักการก็ได้

**มติที่ประชุมสภา -รับทราบ**

**ระเบียบวาระที่ 5 เรื่อง เพื่อทราบ**

**ประธานสภา 5.1 เรื่อง นัดประชุมสภาสมัยสามัญ สมัยที่ 3 (ครั้งที่ 2) เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567 (ขั้นแปรญัตติ) และ (ขั้นให้ความเห็นชอบ) ตราเป็นข้อบัญญัติงบประมาณรายจ่ายประจำปีงบประมาณ พ.ศ.2567**

 **เลขานุการสภา** -นัดประชุมสภาสมัยสามัญ สมัยที่ 3 (ครั้งที่ 2) เพื่อพิจารณาร่างข้อบัญญัติฯ ที่ค้างพิจารณาวาระ ที่ 2 ขั้นแปรญัตติ และสมัยที่ 3 ขั้นให้ความเห็นชอบตราเป็นข้อบัญญัติงบประมาณรายจ่ายประจำปีงบประมาณ พ.ศ.2567

- ในที่ 13 สิงหาคม 2566 เวลา 09.00 น. ณ ห้องประชุมสภาองค์การบริหารส่วนตำบลขุนแม่ลาน้อย

**ที่ประชุมสภา รับทราบ/เห็นชอบ/**

10

**ระเบียบวาระที่ 6 เรื่อง อื่น ๆ**

**ประธานสภาฯ** มีสมาชิกสภาและท่านใดที่จะมีเรื่องอื่น ๆ เพิ่มเติมอีกหรือไม่อย่างไร (ไม่มี) ถ้าไม่มีขอปิดการประชุมสภาสมัยที่ 3 (ครั้งที่ 1 ) ประจำปี พ.ศ.2566 ไว้เพียงเท่านี้

 **ปิดประชุม**  เวลา 15.40 น.



 (ลงชื่อ)   **ผู้จด/บันทึกรายงานการประชุม**

 (นายวิชัย ถาวรสิงขร)

 เลขานุการสภาองค์การบริหารส่วนตำบลขุนแม่ลาน้อย



 (ลงชื่อ)  **ผู้ตรวจรายงานการประชุมสภา**

 (นายโกสินทร์ เจริญธนสาคร)

 ประธานสภาองค์การบริหารส่วนตำบลขุนแม่ลาน้อย

 **ตรวจรายงานการประชุมแล้ว**

 คณะกรรมการตรวจสอบรายงานการประชุม ได้ตรวจรายงานการประชุมสภาองค์การบริหารส่วนตำบลขุนแม่ลาน้อย ครั้งนี้แล้ว เมื่อวันที่ 9 สิงหาคม 2566

 จึงลงลายมือชื่อไว้เป็นหลักฐาน



(ลงชื่อ).......................................

 (นายวิชัย ถาวรสิงขร)

 กรรมการตรวจรายงานการประชุม





(ลงชื่อ)............................................. (ลงชื่อ)............................................. (นายไชยยา รับพรนิรันดร์) (นายสิทธิศักดิ์ กมลวุฒิเวช)

กรรมการตรวจรายงานการประชุม กรรมการตรวจรายงานการประชุม

 รายงานการประชุมฉบับนี้ สภาองค์การบริหารส่วนตำบลขุนแม่ลาน้อย ได้ให้รับรองแล้วในการประชุมสภาองค์การบริหารส่วนตำบล สมัยสามัญสมัยที่ 3 (ครั้งที่ 1) ประจำปี พ.ศ.2566 เมื่อวันที่ 9 สิงหาคม 2566



 (ลงชื่อ)

 (นายโกสินทร์ เจริญธนสาคร)

 ประธานสภาองค์การบริหารส่วนตำบลขุนแม่ลาน้อย